Þegar rétt rúmar tvær vikur eru til stefnu í Reykjavíkurmaraþon Íslandsbanka eru eflaust margir byrjaðir að svitna af stressi . Sumarið hefur farið misvel með formið . Á meðan sumir hafa æft samv i skusamleg a hafa aðrir einbeitt sér frekar að grillinu og svalandi drykkjum . En það er ekki of seint að fara af stað og byrja að æfa fyrir hlaupið ef fólk er með ágætis grunn . Margrét Elíasdóttir er einn af þjálfurum skokkhópsins KR-skokk en sá hópur hefur hlaupið reglulega saman í rúm tvö ár . Margrét segir að fyrir þá sem hafi engan grunn sé tíminn of knappur til að taka þátt í 10 kílómetra hlaupi í Reykjavíkurmaraþoninu . Fyrir þá sem geti hlaupið í dag án vandkvæða í 30 - 45 mínútur sé hins vegar engin fyrirstaða að taka þátt . „ Lengra komnir geta hæglega hlaupið 10 kílómetra en það er bara spurning með hraðann en hann þarf að vera raunhæfur . “ Nánar er fjallað um málið í Viðskiptablaðinu . Áskrifendur geta nálgast pdf-útgáfu af blaðinu með því að smella á hlekkinn Tölublöð .